cyanic-selkie/wikianc huggingface dataset:
Tell
In kultuur
Die naam van die Israelse stad Tel Aviv, is 'n frase wat uit Esegiël 3:15 in die Bybel afgelei is, wat in Hebreeus beteken: "Tel van lente".
Gravelotte
Distrik
Daar is heelwat mynbou aktiwiteite in die omgewing en distrik. Suid-Afrika se enigste smaragmyn is by Gravelotte geleë terwyl die Consolidated Murchinson Mine, wat antimoon produseer, daar naby is. Daar word ook mika, veldspaat, silika en sinnaber in die distrik gemyn.
Max Brod
Max Brod (27 Mei 1884 - 20 Desember 1968) was 'n Tsjeggiese Duitssprekende Joodse (en later Israeliese) skrywer, komponis en joernalis. Alhoewel hy self 'n produktiewe skrywer was word hy veral onthou om sy vriendkap met, en sy biografie van, Franz Kafka. Kafka het Brod as sy letterkundige eksekuteur benoem en aan Brod opdrag gegee om by sy afsterwe sy ongepubliseerde werke te verbrand. Brod het egter geweier om die opdrag uit te voer en in pleks hiervan Kafka se werke gepubliseer.
Pryse
In 1948 is die Bialik-prys vir Hebreeuse letterkunde aan Brod toegeken. In 1965 is die Eregeskenk van die Heinrich Heine-genootskap in Düsseldorf, Duitsland, aan Brod toegeken. In 1965 is die Oostenrykse Dekorasie vir Wetenskap en Kuns ook aan hom toegeken. Hy was die eerste Israeli aan wie die eer te beurt geval het.
Lela Rochon
Lela Rochon (gebore 17 April 1964) is 'n Amerikaanse aktrise en vervaardiger. Sy is bekend vir haar rolle in die rolprente Waiting to Exhale (1995), Gang Related (1997), The Big Hit (1998), en Any Given Sunday (1999).
Xu Jie
Xu Jie (Sjinees: 徐洁, gebore 21 Januarie 1982 in Tianjin) is 'n vroulike Sjinees-Poolse tafeltennisspeler en lid van die Poolse Nasionale Span vir die 2008 Olimpiese Spele in Beijing. Sy woon sedert 1999 in Pole en het in 2003 'n genaturaliseerde burger geword. Tussen 1999 en 2005 het sy die span van AZS Częstochowa verteenwoordig, en later na GLKS Wanzl Scania Nadarzyn, in die voorstede van Warskou verhuis. Xu Jie het in 2010 die 73ste plek in wêreldranglys van die Internasionale Tafeltennis Federasie beklee. Sy is 'n vyf maal individuele kampioen van Pole (2005, 2006, 2007 en 2008, 2010).
Internasionale Tafeltennisfederasie
Die Internasionale Tafeltennisfederasie (ITTF) is die beheerliggaam vir alle internasionale tafeltennisverenigings. Die rol van die ITTF sluit onder andere toesig oor reëls en regulasies en tegnologiese verbetering vir die sport van tafeltennis in. Die ITTF is verantwoordelik vir die organisasie van talle internasionale kompetisies, waaronder die Wêreld Tafeltenniskampioenskap wat sedert 1926 gehou word.
Khami
Khami is 'n historiese stad in Zimbabwe. Dit was 1450 tot 1683 die hoofstad van die Torwa-dinastie.
Khami is 22 kilometer van Bulawayo, die hoofstad van die provinsie Matabeleland-Noord geleë. Dit is 'n nasionale monument van Zimbabwe.
Die ruïnes van Khami is sedert 1986 op Unesco se lys van wêrelderfenisgebiede.
Craniella arb
Craniella arb is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Salvokop
Salvokop is 'n woongebied sentraal in Pretoria, Suid-Afrika wat onder die Stad Tshwane Metropolitaanse Munisipaliteit val. Dit word in die noorde begrens deur 'n hoofspoorlyn en die Pretoriastasie verder na die ooste.
'n Hele paar bekende bakens is hier geleë: Die Vryheidspark-terrein, die Pretoria Sentraal-gevangenis (deesdae Kgoši Mampuru II) en Dequaria, hoofkwartier van die Suid-Afrikaanse Nasionale Weermag.
Geskiedenis
Terwyl Salvokop histories deel was van die Elandspoort-plaasgrond (1842), is die geskiedenis van die gebied gekoppel aan die spoorweggeskiedenis van die stad Pretoria. In 1892 het die Nederlands-Suid-Afrikaanse Spoorwegmaatskappy (NZASM) sy hoofkwartier daar gestig en 'n dorpie daar opgerig het wat bestaan het uit kantoorgeboue, huise, ontspanningsterreine om sy werknemers te akkommodeer. Die woonbuurt het ook huise wat eens as verblyf vir die offisiere van die artillerie-regiment van die Zuid-Afrikaansche Republiek verdedigingsmag gebruik is. Die gebied is tydens apartheid as wit geklassifiseer.
Silwervis
Die Silwervis (Argyrozona argyrozona) is 'n endemiese vis wat aan die Suid-Afrikaanse suidkus voorkom vanaf Tafelbaai tot by die Oos-Kaap. Dit staan ook bekend as 'n Kapenaar en in Engels staan dit bekend as die Carpenter.
Voorkoms
Die vis se kop en lyf is silwer met sewe horisontale silwerpienk strepe met klein, blou kolletjies aan die sye. Die vis is gewoonlik 40 cm lank maar kan tot 90 cm lank word en weeg dan 4 kg.
Habitat
Die volwasse visse kom voor in water van 50 – 200 m diep by riwwe of rotsagtige seebodem. Die onvolwasse visse verkies riwwe nader aan die land in water wat 10 – 40 m diep is. Die Silwervis eet tjokka, ansjovis en sardyne. Die wyfies skiet kuit van Desember tot April. Dit is 'n gewilde eetvis.
Trivia
Die Papierbek Barbus mattozi, 'n varswater vis, staan ook bekend as die Silwervis.
Xie Chaojie
Xie Chaojie is 'n voormalige manlike tafeltennisspeler van China. Van 1989 tot 1993 het hy verskeie medaljes in enkel-, dubbel- en spanbyeenkomste in die Asiatiese Tafeltenniskampioenskap, die Wêreldbeker-toernooi, en die Wêreld Tafeltenniskampioenskap gewen.
829
Die jaar 829 was 'n gewone jaar wat volgens die Gregoriaanse kalender op 'n Maandag begin het. Dit was die 29ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Angela Rockwood
Angela Rockwood (gebore 14 Maart 1975) is 'n Amerikaanse aktrise en vervaardiger. Sy is bekend vir haar rolle in die televisiereekse V.I.P. (1998), Push Girls (2012), en This Close (2018).
Les Marais
Les Marais is 'n woongebied in die noorde van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Mayville in die noorde, Rietfontein in die ooste en Wonderboom-Suid in die noordooste.
Craniella atropurpurea
Craniella atropurpurea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lys van monarge van Skotland
Die monarg van Skotland was die staatshoof van die Koninkryk van Skotland. Volgens tradisie was die eerste koning van Skotland (Engels: King of Scots; Middelskots: King of Scottis, moderne Skots: King o Scots, Skots-Gaelies: Rìghrean Albannaich) Kenneth MacAlpin (Cináed mac Ailpín), wat die staat in 843 gestig het. Die onderskeid tussen die Koninkryk van Skotland en die Koninkryk van die Pikte is eerder die resultaat van latere Middeleeuse mites en verwarring weens die naamsverandering van Rex Pictorum (koning van die Pikte) tot Rí Alban (koning van Alba) tydens die bewind van Donald II, toe omstreeks die einde van die 19de eeu in die annale oorgeslaan is van Latyn na die omgangstaal. Teen dié tyd het die woord Alba in Skots-Gaelies verwys na die Koninkryk van die Pikte, eerder as Brittanje (die ouer betekenis).
Craniella atropurpurea
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 1870 deur Carter.
Lys van monarge van Skotland
Die Koninkryk van die Pikte het in Gaelies bekend geword as die Koninkryk van Alba, en later as Scotland in Engels en Skots; dit is vandag nog so bekend. Teen die laat 11de eeu op die laatste het Skotse konings die Latynse term rex Scottorum (koning van Skotland) vir hulself gebruik. Die titel King of Scots het in onbruik verval ná 1707, toe Skotland en Engeland verenig en Groot-Brittanje geword het. Koningin Anna was die laaste monarg van Skotland en Engeland en die eerste monarg van Groot-Brittanje, hoewel die twee koninkryke sedert 1603 al dieselfde monarg gehad het. Haar oom, Karel II, was die laaste Skotse monarg wat in Skotland gekroon is – in 1651 in Scone.
Huis van Alpin (848–1034)
Die bewind van Kenneth MacAlpin was die begin van wat dikwels die Huis van Alpin genoem word, hoewel dit ’n heel moderne term is. Sy afstammelinge was in twee takke verdeel; die troon sou tussen hulle wissel; die dood van ’n koning van een tak sou gevolg word deur ’n oorlog of sy moord deur ’n aanspraakmaker van die ander tak. Malcolm II was die laaste koning van die Huis van Alpin. Hy het daarin geslaag om van al sy teenstanders ontslae te raak en omdat hy geen seuns gehad het nie, het die troon ná sy dood gegaan aan Duncan I, sy dogter se seun. Dit was die begin van die Huis van Dunkeld.
Grondoond
'n Grondoond is een van die eenvoudigstes maniere om kos gaar te maak. Aangesien 'n grondoond die kookhitte in 'n ondergrondse gat vashou, kan kos selfs in beskawings sonder kennis van pottebakkery gebak, gerook of gestoom word.
Lys van monarge van Skotland
Huis van Alpin (848–1034)
† Eochiad was ’n seun van Run, koning van Strathclyde, maar sy ma was ’n dogter van Kenneth MacAlpin.
Grondoond
Grondoonde is in die verlede in 'n wye verskeidenheid beskawings, waaronder Boesmans in Suider-Afrika en Polinesiërs in Oseanië, gebruik en is vir argeoloë 'n gewilde aanduier van menslike nedersettings. In gemeenskappe sonder kookgereedskappe is grondoonde steeds 'n maklike manier om groot hoeveelhede kos gaar te maak.
Lys van monarge van Skotland
Huis van Dunkeld (1034–1286)
Duncan het die troon bestyg as die seun van Malcolm II se dogter. Hy was ook die erfgenaam van Malcolm I omdat sy oupa aan vaderskant, Duncan van Atholl, die derde oudste seun van Malcolm I was. Die Huis van Dunkeld was dus nou verwant aan die Huis van Alpin. Macbeth het Duncan in ’n geveg gedood en daarna lank en redelik suksesvol regeer. In ’n reeks gevegte tussen 1057 en 1058 het Duncan se seun, Malcolm III, Macbeth verslaan en doodgemaak, asook Macbeth se stiefseun en erfgenaam, Lulach. Hy het toe die troon opgeëis. Die dinastiese gevegte het nie daar geëindig nie: ná Malcolm se dood in ’n geveg het sy broer Donald Ban aanspraak gemaak op die troon en Malcolm se seuns uit Skotland verban. ’n Burgeroorlog het in die familie uitgebreek, met Donald Ban en Malcolm se seun Edmund aan die een kant en Malcolm se ander seuns, wat deur Engeland gerugsteun is, aan die ander – hulle is aanvanklik deur Duncan II aangevoer en daarna deur Edgar. Edgar het geseëvier en sy oom en broer na kloosters gestuur. Ná die bewind van David I was die Skotse opvolging volgens eersgeboortereg; die troon het gegaan van vader na seun en, indien onmoontlik, van broer na broer.
Grondoond
Om kos gaar te bak, word 'n vuur in 'n gat gemaak. Sodra dit uitgebrand het, kan kos in die oond geplaas en bedek word (op hierdie manier kan ook brood gebak word). Om kos in stoom gaar te maak, word verhitte stene in 'n grondgat met vars groen plantmateriaal bedek, groot hoeveelhede kos daarop geplaas en met meer plantmateriaal (soms ook water) en 'n boonste laag grond bedek. Die kos neem in albei gevalle, droë of nat metodes, enkele ure om gaar te kook.
Lys van monarge van Skotland
Huis van Sverre (1286–1290)
Die laaste koning van die Huis van Dunkeld was Alexander III. Hy en sy vrou het twee seuns en ’n dogter gehad. Teen 1286 was sy seuns dood en sy dogter, Margaret, het ’n dogter by Erik II van Noorweë gehad, ook Margaret. Sy dogter is egter daarna dood. Alexander het weer getrou, maar vroeg in 1286 is hy in ’n ongeluk dood. Sy tweede vrou, Yolande van Dreux, was swanger, maar teen November 1286 is alle hoop laat vaar dat haar kind lewend gebore sou word. Die Bewaarders van Skotland het toe Alexander se driejarige kleindogter, Margaret van Noorweë, in die Verdrag van Salisbury as koningin van Skotland aangewys. Sy het tot in 1290 in Noorweë gebly en is toe na Engeland gestuur. Sy is egter op die vaart oorlede en het nooit haar voet op Skotse grond gesit nie. Sy word dus soms nie as koningin erken nie.
Grondoond
Grondoonde word tans nog in 'n verskeidenheid gemeenskappe gebruik, ten minste by seremoniële geleenthede of vir tradisionele feesmale: die Hawaise kalua tydens luau-feesmale, die Māori se hāngi en die clam bake in Nieu-Engeland. Daarnaas is grondoonde gewild by buitelug-etes waar hulle 'n oop kampvuur kan vervang.
Lys van monarge van Skotland
Huis van Bruce (1306–1371)
Skotland het 10 jaar lank nie ’n eie koning gehad nie. Die Skotte het egter geweier om deur Engeland regeer te word; eers het William Wallace en, ná sy teregstelling, Robert the Bruce (die kleinseun van die 1292-aanspraakmaker Robert de Brus) teen Engeland geveg. Bruce en sy ondersteuners het ’n medeaanspraakmaker op die troon, John III Comyn, lord van Badenoch, op 10 Februarie 1306 in Dumfries vermoor. Robert is kort daarna in Scone tot koning van Skotland gekroon. Sy energie en die opvolging van die sterk Eduard I in Engeland deur sy swakker seun, Eduard II, het Skotland help bevry van Engelse heerskappy. Teen 1329 het Engeland in ’n verdrag Skotland se onafhanklikheid aanvaar. Robert se seun David het die troon as kind bestyg. Engeland het hul oorlog teen Skotland hervat en David is deur Edward Balliol, die seun van koning Jan, gedwing om te vlug. Edward het homself toe laat kroon as koning van Skotland (1332–1336) en van die Skotse grondgebied in die suide aan Engeland gegee voordat hy uitgedryf is. David het ’n groot deel van sy lewe in bannelingskap deurgebring – eers in vryheid in Frankryk en daarna in gevangenskap in Engeland; hy het eers in 1357 na Skotland teruggekeer. Hy het nie kinders gehad nie en met sy dood in 1371 het die Huis van Bruce uitgesterf.
Edward Balliol was die seun van koning John Balliol, wat self vier jaar lank regeer het. Nadat hy geabdikeer het, het John in Frankryk gaan woon. Terwyl David II minderjarig was, het Edward Balliol die geleentheid aangegryp om aanspraak op die troon te maak. Hy is deur die Engelse gesteun en het David se magte verslaan en homself in 1332 as koning laat kroon. Hy is gou deur Skotse magte verslaan en teruggestuur na Engeland. Met Engelse steun sou hy nog twee keer probeer om die troon oor te neem: in 1333 en 1335. Sy tydjie op die troon was elke keer kort voordat hy weer teruggestuur is Engeland toe – die laaste keer in 1336. Toe David in 1341 terugkeer uit bannelingskap, het Edward die meeste van sy steun verloor. Toe David II in 1346 in ’n geveg gevang is, het Edward nog ’n laaste poging aangewend om die troon op te eis, maar hy het min steun gehad en die veldtog het misluk. In 1356 het hy afstand gedoen van enige aanspraak op die Skotse troon.
Stewart (1371–1567)
Robert the Steward ("die Hofmeester") was ’n kleinseun van Robert I. Hy is in 1316 gebore en was dus ouer as sy oom, David II. Toe hy koning word, was hy dus al te oud om op ’n lewendige manier te regeer. Dit was ook die geval met sy seun, Robert III, wat lewenslange beserings opgedoen het in ’n perdry-ongeluk. Hulle is gevolg deur ’n reeks regentskappe vanweë die jong ouderdom van die opvolgers. Die Stewart-tydperk is dus gekenmerk deur tye van min aktiwiteit waarin die adellikes groot mag uitgeoefen het, gevolg deur tye waarin die monarg regeer het en waartydens hulle probeer het om die probleme op te los wat veroorsaak is deur hul jeug en die langtermynuitwerking van vorige bewinde. Om oor Skotland te regeer het al hoe moeiliker geword, terwyl die magtige adel al hoe meer onregeerbaar geword het; Jakobus I se pogings om die wanorde in die ryk te beëindig het gelei tot ’n sluipmoord op hom; Jakobus III is in ’n siviele oorlog tussen hom en die adel, wat deur sy eie seun gelei is, dood. Jakobus IV, wat ’n streng leier was en die aristokrate onderduk het, is in die Slag van Flodden dood. Daarna is sy vrou, Margaret Tudor, wat die benoemde regent vir hul jong seun, Jakobus V, was, deur die adel onttroon. Jakobus V se eie vrou, Maria van Guise, het oor Skotland regeer tydens die regentskap van haar jong dogter, Maria I, deur die adellike faksies te verdeel en oorwin en deur Franse omkoopgeld vrylik uit te deel. Eindelik was Maria I, die dogter van Jakobus V, nie in staat om Skotland te regeer nie weens die teenstand van die adel en die onversoenlikheid van die bevolking, wat ten gunste van Calvinisme was en haar Katolisisme afgekeur het; sy is gedwing om te abdikeer en na Engeland te vlug. Hier is sy 18 jaar lank gevange gehou en eindelik tereggestel weens verraad teen die Engelse koningin Elizabeth I. Ná haar abdikasie het haar seun, wie se pa ’n junior lid van die Stewart-familie was, koning geword.
Stuart (1567–1651)
Die Stewarts van Lennox was ’n junior tak van die Stewart-familie. Hulle was nie direkte manlike afstammelinge van Robert II, die eerste Stewart koning, nie maar van sy afstammeling Alexander Stewart, 4de Hofmeester van Skotland. In die verdrag van die Auld-alliansie met Frankryk het hulle hul van na die Franse vorm, Stuart, verander. Die seun van die Graaf van Lennox, Hendrik, lord Darnley, het met Maria I van Skotland getrou en hul seun, as die eerste koning van die Lennox-tak van die Stewart-familie, het as ’n Stuart regeer.
Jakobus VI het in 1603 ook koning van Engeland en Ierland geword as Jakobus I ná die dood van sy agterkleinniggie Elizabeth I. Hoewel die twee lande onafhanklik gebly het, was die monargie hoofsaaklik in Engeland gesetel.
Karel I, Jakobus se seun, is tereggestel tydens die Engelse burgeroorlog, wat agt jaar geduur het. Die Engelse parlement het toe hul monargie afgeskaf. Die Skotte het besluit om bande met Engeland te verbreek en aangekondig Karel I se seun, Karel II, sou koning van Skotland word. Hy het tot in 1651 regeer, waarna die weermag van Oliver Cromwell Skotland beset en Karel II in ballingskap gedryf het.
Huis van Stuart (herstel) (1660–1707)
’n Poging om ’n Skotse koloniale ryk as teenvoeter vir Engeland te stig het misluk en die Skotse adellikes wat dit vir hul eie gewin gefinansier het, was daarna bankrot. In dié tyd het koningin Anna, die dogter van Jakobus II en suster van Maria II, die troon bestyg. Sy het verskeie kinders gehad, maar het almal oorleef. Daarna was haar halfbroer, Jakobus, wat toe in bannelingskap in Frankryk gewoon het, haar erfgenaam. Die Engelse het die Protestantse Sophia van Hannover (’n kleindogter van Jakobus VI) as erfgenaam verkies. Die Skotte, wat prins James verkies het (as ’n Stuart was hy van Skotse afkoms), het gedreig om van Engeland af weg te breek en James as koning te kies. Om die unie tussen die twee lande te bewaar, het die Engelse ’n plan beraam om Skotland en Engeland te verenig in een koninkryk, die Koninkryk van Groot-Brittanje, wat deur een monarg regeer word en met ’n enkele parlement. Albei nasionale parlemente het ingestem (die Skotte teensinnig). Hoewel monarge daarna steeds oor Skotland regeer het, het hulle dit in die eerste plek gedoen as monarge van Groot-Brittanje, en van 1801 af van die Verenigde Koninkryk.
Jakobitiese aanspraakmakers
Jakobus VII het bly aanspraak maak op die troon van Skotland, Engeland en Ierland. Toe hy in 1701 sterf, het sy seun, Jakobus, vir die res van sy lewe ’n aanspraakmaker geword en homself Jakobus VIII van Skotland en III van Engeland en Ierland genoem, selfs nadat Engeland en Skotland saam Groot-Brittanje geword het. In 1715, ’n jaar ná die dood van sy halfsuster, koningin Anna, en die troonbestyging van hul neef George van Hannover, het Jakobus in Skotland aangekom en die troon probeer opeis. Hy het misluk en moes noodgedwonge terug Europa toe vlug. ’n Tweede poging deur sy seun, Karel, namens sy pa het ook misluk. Albei Jakobus se kinders is sonder erfgename dood.
Ná 1807 het die Jakobitiese aanspraakmaking gegaan na die Huis van Savoje (1807–1840), daarna die Modena-tak van die Huis van Habsburg-Lorraine (1840–1919) en eindelik die Huis van Wittelsbach (sedert 1919). Die huidige erfgenaam is Franz, die Hertog van Beiere. Nie hy of enige van sy voorgangers het die troon probeer opeis nie.
Patricia Brooks
Patricia Brooks (7 November 1937 – 22 Januarie 1993) was 'n Amerikaanse aktrise. Sy was bekend vir haar rolle in die televisiereekse The Passing Show (1951) en Eight Is Enough (1977).
Witstompneus
Die witstompneus (Rhabdosargus globiceps) is 'n endemiese vis wat aan die Suider-Afrikaanse kus voorkom, vanaf Angola tot by die Qorarivier net suid van Port St Johns. In Engels staan die vis bekend as die White stumpnose.
Voorkoms
Die vis is silwerkleurig met 5 – 7 dowwe horisontale strepe oor die lyf. Die vis word tot 50 cm lank en weeg dan 2,8 kg. Dit is 'n smaaklike eetvis.
Habitat
Hulle kom in seewater met rotsgebiede en sanderige bodems voor, vanaf die strand tot by 'n diepte van 120 m. Die vis kan nie van geslag verander nie. Hulle skiet naby die kus kuit gedurende die lente en somer.
Kenneth Kaunda
Op 14 Junie 2021 is Kaunda in die hospitaal opgeneem vir die behandeling van terugkerende longontsteking. Hy is kort daarna oorlede.
Vroeë loopbaan
Hy was die seun van 'n sendeling en het sy onderrig aan die Lubwa Training School en Sekondêre Skool Munali ontvang. Hy word onderwyser aan die Lubwa Training School in 1943 en skoolhoof van 1944 tot 1947 toe hy sekretaris van die Chinsali Young Men's Farming Association word. In 1948 dien hy as welsynbeampte van die kopermyn in Chingola en van dieselfde jaar tot 1949 is hy weer onderwyser.
Politieke loopbaan begin
Sy politieke betrokkenheid begin in 1950 toe hy die stigter-sekrataris van die Lubwa-tak van die Northern Rhodesien African National Congress word en vinnig opgang maak, sodat hy die volgende jaar distriksameroeper en die jaar daarna provinsiale sameroeper word. Net die volgende jaar (1953) word hy sekretaris-generaal van die party in Noord-Rhodesië.
Vyf jaar later breek hy weg van die Northern Rhodesia ANC en stig die Zambia African National Congress. Die party was in stryd met die federale regering en is kort daarna verbied. Kaunda het terselfdertyd in die gevangenis beland vanweë sy teenkanting teen blanke oorheersing van die federale bestel. Hy word in 1960 die eerste keer president van die United National Independence Party, wat hy en sy ondersteuners gestig het terwyl hy nog in aanhouding was. Onder sy voorsitterskap word die party 'n massabeweging wat die politieke strewe van die inheemse bevolking verwoord. Van 1962, die voorlaaste jaar van die dekadelange Sentraal-Afrikaanse Federasie, tot twee jaar later dien hy as minister van plaaslike regering en maatskaplike welsyn en van Januarie tot Oktober 1964 as die laaste eerste minister.
President van Zambië
Toe Zambië op 24 Oktober 1964 onafhanklik word van die Verenigde Koninkryk as protektoraat, word Kaunda die onafhanklike republiek se eerste president. Dit was die eerste keer dat 'n land direk na onafhanklikwording van Brittanje 'n republiek geword het. Kaunda dien ook van 1964 tot 1970 en weer van 1973 as minister van verdediging, van 1969 tot November 1970 as minister van buitelandse sake en van 1969 tot 1973 as minister van handel, nywerheid, myne en staatsdeelname. Hy was ook kanselier van die Universiteit van Zambië vanaf 1966.
Buite die landsgrense was hy van 1970 tot 1971 voorsitter van die Organisasie vir Afrika-eenheid en van die Beweging van Onverbonde Lande van 1970 tot 1973.
Eenpartybewind
Onder Kaunda se leiding word Zambië in 1972 'n eenpartystaat met die UNIP as enigste politieke party. Die eerste verkiesing ingevolge die nuwe bedeling is in Desember 1973 gehou toe al die kandidate lid van die UNIP moes wees. Dit het gevolg op die nuwe grondwet van 25 Augustus 1973 wat dié veranderings moontlik gemaak het en in werklikheid daartoe gelei het dat Kaunda lewenslange president geword het. Rhodesië se minderheidsregering het in 1978 en 1979 twee lugaanvalle op Lusaka en talle ander aanvalle op die land geloods omdat Zambië sonder skroom guerillavegters van die land se suidelike buurman se vryheidsbewegings gehuisves het.
Toe Zimbabwe in April 1980 onafhanklik word, is daar gehoop dat Zambië se ekonomiese probleme vanweë ontwrigting vanuit die suide en die sluiting van die grens met Rhodesië tot 'n einde sou kom. Die situasie het egter verder verswak, en politieke ontevredenheid het toegeneem. In Oktober 1980 het talle vooraanstaande sakelui, regeringsamptenare en UNIP-lede 'n staatsgreep probeer uitvoer. Kaunda het die skuld op Suid-Afrika gepak, maar ná baie van die afvalliges in hegtenis geneem is, het dit geblyk dat hulle lede van die Bemba-stam was, wat veral sterk was in die mynbougebiede en tradisioneel teen Kaunda se bewind gekant was.
Kaunda het deur die jare tagtig baie ontwrigting en uitdagings die hoof gebied. Sy houvas op die regerende party en regering het telkens verstewig, ondanks stakings, waarvan party geweldadig was en wat byna altyd met ekonomiese probleme verband gehou het.
Onttroon
Kaunda is die laaste keer in Oktober 1988 tot president verkies – weereens as die enigste kandidaat. Vroeg die volgende jaar het werkers en studente weer betoog weens streng maatreëls van die regering om die ekonomiese krisis die hoof te bied. Teen die middel van die jaar het onluste in die Koperstreek losgebars weens drastiese verhogings in die prys van basies goedere. 'n Jaar later, in Junie 1990, is 30 mense luidens berigte in Lusaka gedood tydens onluste oor 'n 100%-toename in die prys van mieliemeel. 'n Aandklokreël is ingestel en die universiteit in Lusaka gesluit tot Augustus daardie jaar omdat die regering studente daarvan verdink het dat hulle 'n leidende rol in die onluste gespeel het.
UNIP se algemene konferensie het in April 1990 'n voorstel dat ander politieke party toegelaat moes word, verwerp. Nietemin het Kaunda die volgende maand 'n referendum oor die vraagstuk belowe. Uiteindelik was dit die Nasionale Vergadering wat in 1991 'n wet deurgevoer het om veelpartyverkiesings moontlik te maak. Tydens daardie jaar se verkiesing onttroon die voormalige voorsitter van die Zambia Congress of Trade Unions en daarna leier van die Movement for Multiparty Democracy, Frederick Chiluba vir Kaunda ná 'n onafgebroke presidentskap van 27 jaar. President Kaunda doen afstand van sy amp op 2 November 1991, toe Chiluba die land se tweede president in 26 jaar word.
Aanhangers van Kaunda, onder meer sy seun, was in 1993 betrokke by 'n mislukte staatsgreep. Kaunda is verbied om in 1996 aan die presidentsverkiesing deel te neem, omdat die nuwe Grondwet persone verbied om meer as twee termyne te dien.
Vererings en aansien
Kaunda het eredoktorsgrade van onder andere die universiteite van Dublin, Windsor (Kanada), Kanada, York, Chili en Sussex ontvang, asook verskeie eretoekennings in sy eie land. Hy het tydens die vroeë jare van sy presidentskap wêreldwye aansien geniet, danksy sy gematigde beleid en nie-rassige benadering.
Pennevrug
Van Kaunda het onder meer die volgende publikasies verskyn:
830
Die jaar 830 was 'n gewone jaar wat volgens die Gregoriaanse kalender op 'n Dinsdag begin het. Dit was die 30ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Aaron Klug
Sir Aaron Klug (1926–2018) was 'n Britse skeikundige en biofisikus van Litause afkoms wat lank in Suid-Afrika gewoon het. Hy ontvang die Nobelprys vir Chemie in 1982, "vir sy ontwikkeling van kristallografiese elektronmikroskopie en die bepaling van die struktuur van biologies belangrike nukleïnesuur-proteïen komplekse".
Beknopte biografie
Klug is op 11 Augustus 1926 in Želva, Litaue, gebore. Hy is die seun van die Joodse veeboer Lazar en Bella Silin Klug. Op tweejarige ouderdom verhuis hy met sy ouers na Suid-Afrika. Hy gaan in Durban skool en studeer daarna wetenskap aan die Universiteit van die Witwatersrand (B.Sc, 1941) en kristallografie aan die Universiteit van Kaapstad (meerstersgraad, 1947).
Vervolgens verhuis hy na Engeland waar hy sy doktorsgraad in 1953 aan Trinity-kollege in Cambridge verwerf. Aan die einde van 1953 gaan hy na die Birkbeck-kollege van die Universiteit van Londen, waar hy en Rosalind Franklin in John Desmond Bernal se laboratorium werk. Van 1958 tot 1962 was hy by die Virus Structure Research Group betrokke.
Breëblaarkweper
Die Breëblaarkweper (Cryptocarya latifolia) is 'n boom wat as 'n oewerboom voorkom of groei tussen rotse in woude. Die boom het 'n meer beperkte verspreiding as die Kaapse kweper. Hierdie spesie is endemies aan Suid-Afrika en kom in die Oos-Kaap en KwaZulu-Natal voor. Op die SANBI-rooilys is dit as 'afnemend' (declining) gelys. Die populasie het glo met 20% afgeneem in die laaste drie generasies (120 jaar). Dit is die gevolg van die oes van bas en van die vernietiging van habitat.
Aaron Klug
Beknopte biografie
In 1962 begin hy werk by die pasopgerigte MRC-laboratorium vir Molekulêre Biologie in Cambridge. In die daaropvolgende jare gebruik Klug metodes van X-straaldiffraksie, mikroskopie en strukturele modellering vir die ontwikkeling van kristallografiese elektronmikroskopie. Met behulp van 'n elektronmikroskoop en 'n rekenaar het hy daarin geslaag om drie-dimensionele beelde van makromolekulêre komplekse te bou. Hiermee word 'n reeks twee-dimensionele beelde van kristalle vanuit verskillende hoeke geneem en tot 'n drie-dimensionele beeld gekombineer. Sy tegniek vorm die basis van rekenaartomografie, met die CT-skandeerder as praktiese toepassing daarvan.
Met sy metode kon hy die struktuur van chromatien, DNS en proteïene soos wat in die chromosoom voorkom, sien. Hy het ook tRNS (Transfer RNA) en verskeie virusse vergroot.
Erkenning
Klug het talle pryse vir sy werk ontvang, onder andere die Heinekenprys vir Geneeskunde (1979), die Louisa Gross Horwitz-prys (1981), die Nobelprys vir Chemie (1982) en die Copley-medalje (1985). In 1988 is hy deur koningin Elizabeth tot ridder geslaan en in 1995 kry hy die Britse Order of Merit. In 2005 is die Suid-Afrikaanse Orde van Mapungubwe (goud) vir buitengewone verdienste in die mediese wetenskap aan hom toegeken.
Viola Davis
Viola Davis (gebore 11 Augustus 1965) is 'n Amerikaanse aktrise en vervaardiger. Sy is bekend vir haar rolle in die rolprente Doubt (2008), The Help (2011), Fences (2016), en Suicide Squad (2016).
Phyllis Brooks
Phyllis Brooks (18 Julie 1915 – 1 Augustus 1995) was 'n Amerikaanse aktrise. Sy was bekend vir haar rolle in die rolprente Dangerously Yours (1937), Little Miss Broadway (1938), Charlie Chan in Honolulu (1938), en In Old Chicago (1938).
Swaarddraer
Die Swaarddraer (Xiphophorus hellerii) is 'n varswater vis wat inheems is aan suidelike Meksiko en Honduras. In Suid-Afrika kom hulle in KwaZulu-Natal, Mpumalanga en die Otjikotomeer in Namibië voor. In Engels staan die vis bekend as Swordtail.
Voorkoms
Die vis het 'n kenmerkende lang dorsale vin, die manlike gonopodium en die verlengde onderste gedeelte van die stertvin - die sogenaamde swaard. Die kleur van die vis varieer, die mees bekendste variasie soos gevind in akwariums is oranje-rooi met 'n swart omlynde swaard. Die visse wat in die natuur voorkom het 'n bruin streep op die rug, helder groen-oranje streep op die lyf en 'n helder groen-swart omlynde swaard. Die wyfie se kleure is nie so helder as die mannetjie s'n nie. Die mannetjie word 80 mm en die wyfie 120 mm lank.
Habitat
Die verkies warmer en stil waters om in te leef, 20 - 26 °C en te broei. Hulle vreet klein water ongewerweldes. Die vis is 'n hermafrodiet, die groot wyfies kan mannetjies word.
Swartnekswaan
Verspreiding en habitat
Swartnekswane is inheems aan die suidelike helfte van Suid-Amerika, met name Brasilië, Uruguay, Paraguay, Argentinië en die Falkland-eilande. Hulle broei op die Falkland-eilande, asook in Patagonië en Tierra del Fuego, en sal dan in die wintermaande noordwaarts migreer.
Hierdie voëls verkies die vlak kusgebiede langs die Stille Oseaan, binnelandse mere, mondings en moerasse. Hulle woongebiede word tussen seespieël en 1200m bo seespieël aangetref.
Voorkoms
Dié voëls is die kleinste in die swaangenus, met 'n lengte van wissel tussen 102 cm en 124 cm. Mannetjies het 'n massa wat wissel tussen 4,5 kg en 6,7 kg en wyfies 'n massa wat wissel tussen 3,5 en 4,4 kg. Ook die vlerkspan wissel tussen die twee geslagte: 'n mannetjie se vlerkspan is tussen 43,5 cm en 45 cm en 'n wyfie se vlerkspan is tussen 40 cm en 41,5 cm.
Die swartnekswaan het 'n wit liggaam en, soos sy naam aandui, 'n lang, fluweelagtige swart nek en kop, wat hom van ander swane onderskei. Sommige swartnekswane se nek en kop het ook wit spikkels. Die swaan het 'n blou-grys snawel met 'n rooi onderkant en 'n wit streep agter sy oë wat strek tot agter sy nek. Die windpyp (en dus die voorkoms van die nek) is slegs ietwat gebuig. Jong swartnekswane is ligbruin met swart snawels: hulle verkry die voorkoms van volwasse swartnekswane in hulle tweede lewensjaar en het 'n verwagte lewensfuur van 10 tot 20 jaar.
Dieet
Cygnus melanocoryphus eet hoofsaaklik waterplante, maar eet ook soms insekte en nou en dan vis of paddavissies.
Voortplanting
'n Swartnekswaan kies 'n lewenslange maat, maar indien sy maat vrek, sal hy 'n nuwe een kies. Die broeiseisoen begin gewoonlik in Julie of Oktober en duur tot September/Desember of van Mei tot Julie. Die nes word in rivierbeddings gebou van strooi, blare en takkies. Die mannetjies tree baie beskermend oor die wyfie en haar eiers op en sal die nes vir lang periodes bewaak. Die wyfie lê 3 to 7 roomwit eiers wat na ongeveer 35 dae uitbroei. Die eiers is gemiddeld 101 x 61 mm groot en weeg ongeveer 238 g. Die gehegtheid tussen gesinslede is van so 'n aard dat die kuikens die eerste twee tot drie weke op hulle ouers se rûe ry. Die kuikens is self na twee jaar geslagsryp.
Craniella australis
Die spons behoort tot die genus Craniella en tot die familie Tetillidae. Die wetenskaplike naam van die spesie is die eerste keer geldig gepubliseer in 2005 deur Samaai & Gibbons.
Pretoria-Tuine
Pretoria-Tuine is 'n woongebied in die noorde van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Daspoort in die noorde en Booysens verder noordwes.
Kalua
Kālua is 'n tradisionele Hawaise kookmetode waarby kos in 'n imu of grondoond gaargemaak word. Die term kālua beteken letterlik "in 'n grondoond gaarmaak", maar verwys daarnaas ook na die besondere smaak wat dié kookmetode aan kos verleen. Tipiese voorbeelde is kālua-vark of kālua-kalkoen (Hawais puaa kālua) - twee disse wat tradisioneel tydens Hawaise feesmale, die sogenaamde luau's, bedien word.
Volgens ou tradisies word 'n vuur met koa-hout in 'n sand- of grondgat gemaak (die sogenaamde imu). Hierdie grondoond is gewoonlik 1,8 meter lank, 1,2 meter wyd en 90 sentimeter diep. Stene word in die gat geplaas om die kookhitte te bewaar nadat die vuur al uitgebrand het.
Sodra die kookstene baie warm geword het, word tradisionele plantmateriaal soos piesangblare in die grondoond gelê. Vleis soos speenvark word met natuurlike seesout en kruie gegeur, met warm stene gevul en met ti en piesangblare bedek.
831
Die jaar 831 was 'n gewone jaar wat volgens die Gregoriaanse kalender op 'n Woensdag begin het. Dit was die 31ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Kalua
Om egalige hitte te verseker en die vleissappe binne te hou, word die kos met juut en piesangblare en daarna met 'n laag sand of grond bedek. Die vleis word sowat ses tot sewe ure in die grondoond gelos om gaar te kook. Hierby absorbeer dit rook en stoom van die koa-hout en die piesangblare.
Daarna word die vleis uit die oond gehaal en bedien. Om seker te maak dat die vleis sy unieke tekstuur en smaak bewaar en met die gesmelte varkvet vermeng, word dit eerder in klein stukkies gehak as in skyfies gesny.
Nuwejaarsblom
Van die plekke waar dit in die wildernis aangetref word is naby Wemmershoek, Mont Rochelle natuurreservaat naby Franschhoek en Bainskloof naby Wellington. Dikwels groei dit naby 'n waterval, wat die ander naam 'watervalblom' verklaar.
Dit is 'n geofiet wat vanweë sy skouspelagtige blomme saam met G. tristis reeds in die vroeë 19de eeu gekweek is. Dit het begin in Brittanje en gebeur nou ook in Frankryk, Duitsland, die Verenigde State en Nederland. Dit het talle kultivars en kruisteeltprodukte opgelewer.
Die blombol is eiervormig en word nie dikker as 'n neut nie. Daaruit groei 'n regop, stywe stingel wat 50 cm hoog kan word met daarop 'n stekel van vyf of ses rooi blomme. Die blare groei reguit. Hulle is stewig, glad, lansvormig en groen van kleur.
Kruiser
'n Kruiser is 'n vinnigvarende oorlogskip. Hulle word gewoonlik aangewend ter bekamping van vyandige oorlogskepe, die patrollering van handelsroetes, verkenningstake en ter versterking van aanvalstuie. Die vaartuie kan groot afstande relatief vinnig aflê. Omdat missies lank kan neem, moet hulle ook goed ingerig wees om die bemanning te kan ondersteun.
Tipes kruisers
Kruisers kan as volg geklassifiseer word:
Voorbeelde
Enkele voorbeelde van kruisers:
Viveka Davis
Viveka Davis (gebore 19 Augustus 1969) is 'n Amerikaanse aktrise. Sy is bekend vir haar rolle in die rolprente Curly Sue (1991), PCU (1994), Edtv (1999), en Cast Away (2000).
Jenga
Jenga is 'n spel van fisiese vaardigheid wat goeie hand-oogkoördinasie benodig. Dit is oorspronklik deur Leslie Scott geskep en word tans deur Hasbro bemark.
Spelers neem beurte om een blok op 'n slag te verwyder van 'n toring wat van 54 blokke gebou is. Elke blok wat verwyder word, word op die kruin van die toring geplaas, wat dan 'n progressief groter en meer onstabiele struktuur skep..
Die naam jenga is afgelei van kujenga, 'n Swahili-woord wat beteken "om te bou".
Reëls
Jenga word gespeel met 54 hout blokke. Elke blok is drie keer langer as die breedte, en een vyfde so dik soos sy lengte van 1.5 cm × 2.5 cm × 7.5 cm. Blokke het klein, ewekansige afwykings in hierdie dimensies, wat bedoel is om die stapelproses te bemoeilik en bykomende uitdagings aan die spel te voorsien.
Om die spel op te stel, word die ingeslote laaiskinkbord gebruik om die aanvanklike toring van agtien vlakke netjies te plaas. Dit word gedoen deur drie blokke met hul lang kante langs mekaar te plaas en op reghoeke met die vorige vlak (byvoorbeeld, as die blokke in die eerste vlak in die lengte noord-suid lê, sal die tweedevlak-blokke dan oos-wes lê).
Sodra die aanvanklike toring gebou is, kry die persoon wat die toring gebou het die eerste skuif. Beweging in Jenga is as volg: Neem slegs een blok van enige vlak (behalwe die een onder die onvolledige boonste vlak) van die toring, en plaas dit op die boonste vlak om dit te voltooi. Slegs een hand mag op 'n slag gebruik word wanneer 'n blok uit die toring verwyder word. Blokke kan "getik" word om uit te vind of daar 'n los blok is wat nie die res van die toring sal versteur nie. Enige blok wat uit sy plek verskuif is, moet teruggeplaas word na sy oorspronklike plek voor die verwydering van 'n ander blok. Die beurt eindig wanneer die volgende persoon om te beweeg die toring aanraak, of na tien sekondes, wat ook al eerste plaasvind.
Die spel eindig wanneer die toring omval, of indien enige stuk van die toring val anders as die stuk wat uitgeklop word om na die top te skuif. Die wenner is die laaste persoon wat suksesvol 'n blok verwyder en bo plaas.
Hoogste toring
Die verpakkingskopie van een uitgawe van die Jenga-spel beweer dat Robert Grebler die hoogste Jenga-toring ooit gebou het, tot op 402 ⁄ 3 vlakke. Grebler het dit in 1985 vermag, terwyl hy met 'n oorspronklike Jengastel gespeel het wat deur Leslie Scott in die vroeë 1980's vervaardig is.
Apostilleverdrag
[[Lêer:MembersandnNonMembersOfTheApostilleOfTheHague.svg|duimnael|400px|
]]
Die Haagse Verdrag tot Afskaffing van die Vereiste van Wettiging van Buitelandse Openbare Aktes, die Apostilleverdrag of die Apostillekonvensie, is ’n internasionale verdrag wat deur die Haagse Konferensie vir Internasionale Privaatreg opgestel is. Dit spesifiseer die wyses waarop ’n dokument wat in een van die ondertekenaarlande vir regsdoeleindes gesertifiseer kan word in elk van die ander ondertekenaarlande. ’n Sertifisering onder die voorwaardes van die verdrag word ’n apostille (van Latyn post illa en dan Frans ’n kanttekening) of Haagse Apostille genoem. die dokument. Indien die verdrag tussen twee lande geld, is ’n apostille genoegsaam om ’n dokument se geldigheid te sertifiseer, en verwyder dit die behoefte aan dubbele sertifisering deur eers die land van oorsprong, en dan die land van ontvangs.
Prosedure
Apostilles is ’n aanhangsel tot Bevoegde Owerhede wat deur die regering van die staat wat ’n ondertekenaar van die verdrag is. ’n Lys van hierdie owerhede word deur die Haagse Konferensie vir Internasionale Privaatreg bewaar. Voorbeelde van aangewese owerhede is ambassades, ministeries, howe of (plaaslike) regerings. In Suid-Afrika is die Direkteur-generaal van die Departement van Internasionale Betrekkinge en Samewerking die bevoegde owerheid. In die Verenigde State is die Staatsekretaris en sy verteenwoordigers van elke staat gewoonlik bevoegde owerhede. In die Verenigde Koninkryk word alle apostilles deur die Buitelandse- en Statebondburo in Milton Keynes uitgegee.
Om vir ’n apostille in aanmerking te kom, moet ’n dokument eers deur ’n amptenaar wat deur die bevoegde owerheid erken word, uitgereik of gesertifiseer word. In die Amerikaanse deelstaat Vermont, hou die Staatsekretaris proewe van alle notarisse publiek sodat dokumente wat genotariseer is, in aanmerking kom vir apostilles. Insgelyks is howe in Nederland geskik om ’n apostille direk op alle munisipale burgerlikestatusdokumente te plaas. In sommige gevalle word tussensertifiserings vereis deur die land waarin die dokument sy oorsprong het alvorens dit vir ’n apostille in aanmerking kan kom. In New York Stad word die Kantoor vir Bevolkingsdokumente (wat onder meer geboortesertifikate uitreik) nie direk deur die New Yorkse Staatsekretaris erken nie. Gevolglik moet die stadsklerk se handtekening deur die munisipale klerk van New York Distrik gesertifiseer word sodat die geboortesertifikaat vir ’n apostille in aanmerking kan kom. In Japan word alle amptelike dokumente in Japannees uitgereik; die Departement van Buitelandse Sake kan dan ’n apostille vir hierdie dokumente uitreik In Indië kan die apostillesertifisering van die Departement van Eksterne Sake in Nieu-Delhi verkry word nadat dit deur die regering van die Indiese staat waar die dokument uitgereik is (vir opvoedingsdokumente) geoutentiseer is.
Orde van Mapungubwe
Die Orde van Mapungubwe word toegeken aan Suid-Afrikaanse burgers vir uitstaande prestasie en uitnemendheid. Die orde is in 2002 deur die regering van Suid-Afrika ingestel. Dit vervang die ouer Orde van die Goeie Hoop, die Orde van die Ster van die Suide en die Orde van Verdienste.
Apostilleverdrag
Belanghebbende lande van die konvensie
117 lande is belanghebbend by die konvensie en dit is van krag in alle lidlande van die Europese Unie en elk behalwe nege lede van die Haagse Konferensie vir Internasionale Privaatreg.
Orde van Mapungubwe
Simboliek
Die Koninkryk van Mapungubwe het meer as duisend jaar gelede in die noorde van Suid-Afrika bestaan. Dié koninkryk is onderskei deur 'n gesofistikeerde regeringstelsel, 'n ontwikkelde landboustelsel en myn- en metallurgienywerheid. Mapungubwe het wyd en syd handel gedryf – met lande tot so ver weg as China. Mapungubwe het in sy tyd die uitnemendheid van menslike denke en vindingrykheid verteenwoordig.
Holland Roden
Holland Roden (gebore 7 Oktober 1986) is 'n Amerikaanse aktrise en vervaardiger. Sy is bekend vir haar rolle in die televisiereekse Lost (2004), Grey's Anatomy (2005), Community (2009), en Teen Wolf (2011).
Orde van Mapungubwe
Elemente
Mapungubwe-renoster – Hierdie welbekende goue beeldjie van 'n renoster is by die argeologiese opgrawing van Mapungubwe ontdek. 'n Met goud geplateerde figuurtjie is rondom 'n sagte kern – waarskynlik gekerfde hout – gevorm. Hierdie beeldjie is getuie van die uitnemende menslike vindingrykheid wat in die koninkryk bestaan het.
Mapungubwe-heuwel – Die heuwel vorm die agtergrond van die orde. Dit is 'n sandsteenheuwel wat neergelê is op modderafsettings in 'n droë, subtropiese gebied met ongereëlde somerreëns. Die uitgrawings by die vindplaas het getoon dat uitnemendheid gegroei het uit die moeilikste natuurlike omstandighede.
Mapungubwe-septer – Die septer van Mapungubwe word op die orde aan albei kante van die goudsmeltpot geplaas. Hierdie septer is ook in 'n graf by die vindplaas ontdek. Versierde goudsmeltpot – Die basiese simmetriese vorms op die goudsmeltpot, wat oorvloei, is simbolies van die oorvloed aan uitnemendheid, wetenskap en kreatiwiteit en getuienis van die vroegste prestasies in die metallurgie.
Opkomende son – Die nuwe era wat vir Afrika aanbreek. Vier uithoeke van die wêreld – Die uithoeke is simbolies van die prestasies van Suid-Afrikaners wêreldwyd.
Smeltoond – Die reinigende en lewegewende eienskappe van vuur, wat sedert die Ystertydperk gebruik is om ontwikkeling en uitnemendheid in beskawings en gemeenskappe te bevorder.
Ontvangers
2002
2004
2005
2006
2007
2008
2009
2010
2011
2012
2014
2017
2019
Bredevoort
Bredevoort (Nedersaksies: Brevoort of ouer Nederlands: Breedenvoorde) is 'n stad in die munisipaliteit Aalten en lê in die provinsie Gelderland in Nederland. Die stad tel ongeveer 1 525 inwoners (2007) en is in die oostelike deel van die Achterhoek geleë.
Geskiedenis
duimnael|links|260px|Aalterpoort in Bredevoort Bredevoort het in die 11de eeu ontstaan en het stadsregte in 1388 gekry.
In die Tagtigjarige oorlog is Bredevoort beleër deur Maurits van Nassau 1597.
Sally Brophy
Sally Brophy (14 Desember 1928 – 18 September 2007) was 'n Amerikaanse aktrise. Sy was bekend vir haar rolle in die rolprent The Children's Hour (1961) en in die televisiereekse Producers' Showcase (1954), Suspicion (1957), en One Step Beyond (1959).
Liechtenstein
Liechtenstein is 'n bergagtige gebied aan die voet van die oostelike Alpe met 'n Alpyns-gematigde klimaat. Die land staan bekend vir sy posseëls, wat nog steeds 'n belangrike bron van inkomste is, as 'n toerisme- en hier veral wintersportbestemming, maar is waarskynlik nog meer bekend as belastingtoevlugsoord.
Liechtenstein trek voordeel uit sy ligging by die kruispunt van belangrike handelsroetes wat Switserland met Oostenryk en Duitsland met die Switserse Alpegebied en Noord-Italië verbind.
Liechtenstein het in 1806 as soewereine staat tot die Rynbond toegetree en ná die ontbinding van die Duitse Bond in 1866 as onafhanklike vorstedom voortbestaan.
Die land vorm sedert 1923 'n monetêre en doeane-unie met Switserland wat ook sy buitelandse belange waarneem. Na die Tweede Wêreldoorlog het Liechtenstein vinnige ekonomiese groei ervaar danksy die suksesvolle kombinasie van tegniese kundigheid uit Switserland en Oostenryk met buitelandse beleggings. Die land beskik oor 'n hoogs gespesialiseerde nywerheids- en dienstesektor, terwyl tradisionele landbou steeds minder belangrik word.